Arsitektur Indonésia inggih punika jinising arsitektur ingkang kapacak wonten ing bangunan ing Indonésia. Arsitektur ing Indonésia kenging pangaribawa saking maneka warna budaya, sujarah, lan geografi ingkang wonten ing Indonésia. Para panjajah saha pedhagang mbeto kabudayan saking nagara asalipun ingkang sanget damel wontenipun éwah- éwahaning gaya lan teknik konstruksi bangunan ing Indonésia. Pangaribawa saking nagara sanesipun ingkang paling kenthel mangaribawa Indonésia ing zaman arsitektur klasik inggih punika saking nagara India, senajan ta ugi boten sekedhik bangunan Indonésia ingkang kenging pangaribawa saking Cina lan Arab. Lajeng, arsitektur bangunan Indonésia ugi kenging pangaribawa saking Éropah wonten ing seni arsitektur wiwit mlebet ing purwakaning abad kaping 18 lan abad kaping 19.